ปีเตอร์ อองเซล มีโอกาสลุ้นแชมป์แรลลี่ดาการ์ สมัยที่ 11
การแข่งขันแรลลี่ดาการ์ ช่วงที่ 9 ใช้เส้นทางจากเมืองตูคูมัน ถึง คอร์โดบ้า ในประเทศอาร์เจนตินา ระยะทางรวม 852 กิโลเมตร ปรากฏว่า แชมป์ประเภทรถยนต์ เป็นของ นานี่ โรมา นักซิ่งชาวสเปนจากทีมมินิ ทำเวลา 5 ชั่วโมง 36 นาที 28 วินาที ขณะที่ สเตฟาน ปีเตอร์อองเซล นักแข่งชาวฝรั่งเศสเพื่อนร่วมทีมได้อันดับ 2 เวลาตามหลัง 4 นาที 11 วินาที แต่ปีเตอร์ อองเซล มีโอกาสสูงมากที่จะคว้าแชมป์ดาการ์สมัยที่ 11 ให้กับตัวเอง เพราะยังเป็นผู้นำเวลารวมที่ 24 ชั่วโมง 11 นาที 43 วินาที นำ จิเนียล เดอ วิลเลียร์ส นักแข่งจากแอฟริกาใต้ 49 นาที 31 วินาที ส่วนประเภทจักรยานยนต์ ซิริล เดสเปรส นักบิดชาวฝรั่งเศสของทีมเคทีเอ็มคว้าแชมป์ในช่วงนี้ไปครองแต่ยังรั้งอันดับสองในเวลารวมตามหลัง รูเบน ฟาเรีย นักขับจากโปรตุเกส อยู่ 5 นาที 23 วินาที
 นานี่ โรมา คว้าแชมป์ช่วงที่ 9 การแข่งขันแรลลี่ดาการ์ ส่วน ปีเตอร์ อองเซล ยังเป็นผู้นำเวลารวม มีโอกาสสูงมากที่จะคว้าแชมป์ดาการ์สมัยที่ 11
ขับรถแข่ง,นานี่ โรมา,ปีเตอร์ อองเซล,แรลลี่ดาการ์